**ZAPISNIK**

**sa 33. sjednice Školskog odbora OŠ Čista Velika**

33. sjednica Školskog odbora OŠ Čista Velika (u daljnjem tekstu: Školski odbor) održana je 15. prosinca 2016. godine u prostorijama OŠ Čista Velika, u Čistoj Velikoj s početkom u 09:05 sati.

Sjednici su nazočni: Andrijana Šunjara, predsjednica Školskog odbora; Magdalena Biluš, Daniel Storić, Neven Storić i Ante Škarić, članovi; Marijan Belamarić, ravnatelj; Marjan Slavica, voditelj računovodstva; Silvio Šoda, tajnik škole.

Nisu nazočni: Šime Šunjerga i Ante Tabula.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Prije usvajanja dnevnog reda predsjednica Školskog odbora predlaže nadopunu dnevnog reda sa točkom *6. Odluka Školskog odbora o početku drugog obrazovnog razdoblja školske godine 2016./2017.* Članovi Školskog odbora prihvaćaju nadopunu dnevnog reda, te tako točka *6. Razno*, postaje točka 7. Dnevnog reda.

Predložen je i usvojen, uz nadopunu, slijedeći:

**DNEVNI RED:**

1. Usvajanje zapisnika sa 32. sjednice
2. Financijski plan za 2017. godinu
3. Plan nabave za 2017. godinu
4. Rebalans IV
5. Izvješće ravnatelja o završenom postupku javnog natječaja za izbor najpovoljnijeg ponuditelja za provedbu škole u prirodi
6. Odluka Školskog odbora o početku drugog obrazovnog razdoblja školske godine 2016./2017.
7. Razno

***Ad.1****.* Na zapisnik sa 32. sjednice nitko od nazočnih članova nije imao primjedbe te je isti jednoglasno usvojen.

***Ad.2.,3. i 4.***  Zbog povezanosti tematike ove tri točke su spojene u jednu raspravu. Voditelj računovodstva Marjan Slavica je članovima Školskog odbora podijelio materijale te krenuo sa obrazlaganjem pojedinih točaka. Nakon kraće diskusije članovi školskog odbora su jednoglasno usvojili ove tri točke.

**ZAKLJUČAK**

1. **Usvaja se** **Financijski plan za 2017. godinu, Plan nabave za 2017. godinu i Rebalans IV**

***Ad.5.*** Ravnatelj je članove Školskog odbora izvijestio da je na završenom javnom pozivu za realizaciju jednodnevnog izleta/škole u prirodi, na koji idu učenici naše škole, skupa sa učenicima Katoličke škole Šibenik odabrana agencija „Perla svjetska putovanja d.d.“ sa većinom glasova. Realizacija Škole u prirodi će biti u razdoblju između 2. svibnja i 16. svibnja, a kao krajnje odredište je odabrana Pula.

***Ad.6.*** Predsjednica Školskog odbora je članovima Školskog odbora pročitala Preporuku resornog ministarstva, a vezano uz donošenje Odluke o početku drugog obrazovnog razdoblja školske godine 2016./2017. Također napomenula je da škola zadovoljava minimum nastavnih dana. Ravnatelj je predložio da se donese odluka o početku drugog obrazovnog razdoblja od 16. siječnja 2017. godine. Članovi Školskog odbora su jednoglasno prihvatili prijedlog ravnatelja.

**ZAKLJUČAK**

1. **Donosi se odluka o početku drugog obrazovnog razdoblja 2016./2017. godine od 16. siječnja 2017. umjesto dosadašnjeg 12. siječnja 2017.**

***Ad.7.*** Pod točkom *Razno* nije bilo rasprave.

Sjednica je završila u 09:45.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/16-01/06

**URBROJ:** 2182/1-12/1-6-16-2

U Čistoj Velikoj, 15. 12. 2016.